钦定古今图书集成/明伦汇编/氏族典/第479卷 > 《廖用贤尚友录》 > 段平仲
## 钦定古今图书集成/明伦汇编/氏族典/第479卷 > 《廖用贤尚友录》 > 段平仲

按《唐书段平仲传》：“平仲字秉庸，本武威人，隋民部尚
书达六世孙。擢进士第。杜佑、李复之节度淮南，连表
掌书记，擢监察御史。磊落有气节，嗜酒敢言。元和初，
为谏议大夫，再迁尚书右丞。朝廷有得失，未尝不论
奏，世推其敢直云。终太子左庶子。”